



PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti,  4.10.2006                                                               Nr.  P.L.X  590


RAPORT  

asupra  proiectului de Lege  privind acordarea de compensaţii cetăţenilor români pentru bunurile trecute în proprietatea Uniunii Statale Serbia – Muntenegru, în urma aplicării Protocolului cu  privire la frontiera dintre Regatul Sârbilor, Croaţilor şi  Slovenilor şi  Regatul României, încheiat la 24 noiembrie 1923, completat prin Protocolul din 4 iunie 1927
În conformitate cu prevederile art. 95 din  Regulamentului Camerei Deputaţilor, republicat, Comisia juridică, de disciplină şi imunităţi a fost sesizată spre dezbatere în fond,  cu proiectul de Lege privind acordarea de compensaţii cetăţenilor români pentru bunurile trecute în proprietatea Uniunii Statale Serbia – Muntenegru, în urma aplicării Protocolului cu  privire la frontiera dintre Regatul Sârbilor, Croaţilor şi  Slovenilor şi  Regatul României, încheiat la 24 noiembrie 1923, completat prin Protocolul din 4 iunie 1927, trimis cu adresa nr. P.L.X 590 din 29 iunie 2006,  înregistrat sub nr. 31/889 din 30 iunie 2006.


 Senatul, în calitate de primă Cameră sesizată, a adoptat proiectul de lege, în şedinţa din  26 iunie 2006, cu respectarea prevederilor art.76 alin.(2)  din Constituţia României , republicată.

Potrivit prevederilor art. 75 din Constituţia României, republicată, şi  ale art.92 alin. (9) pct. 1 din Regulamentul Camerei Deputaţilor, republicat, competenţa decizională, în cazul acestei iniţiative legislative, aparţine  Camerei Deputaţilor.

Consiliul Legislativ  a avizat favorabil iniţiativa  legislativă cu unele observaţii şi propuneri, conform avizului nr. 335 din 6 martie 2006.
Guvernul, prin punctul său  de  vedere transmis  cu adresa nr.1155 din 10 aprilie 2006, susţine  adoptarea iniţiativei  legislative, cu  unele observaţii  şi  propunerii.

 Conform avizului nr. 24/454 din 13 iulie 2006, Comisia pentru agricultură, silvicultură, industrie alimentară şi  servicii  specifice a avizat favorabil proiectul de lege.
Comisia pentru politică  externă a avizat favorabil  proiectul de lege, cu  unele observaţii,  conform avizului nr. P.L.x 590 din 4 iulie 2006.

Proiectul de lege are ca obiect de reglementare despăgubirea acelor cetăţeni români ale  căror averi au trecut în  proprietatea  fostului regat al  Sârbilor, Croaţilor şi  Slovenilor, ca  urmare  a aplicării Protocolului cu  privire la  graniţa dintre  Regatul Sârbilor, Croaţilor şi  Slovenilor şi  Regatul României, încheiat la  24 noiembrie 1923,  completat prin Protocolul din 4 iunie 1927.

Membrii comisiei au examinat proiectul de lege în şedinţa din  4 octombrie 2006.  



La dezbateri a participat, în calitate de iniţiator, domnul deputat Gvozdenovici Slavomir. 



 În urma  examinării proiectului de lege,  membrii Comisiei au  hotărât, cu unanimitate de  voturi, să supună  plenului Camerei Deputaţilor spre dezbatere  şi  adoptare proiectul de  Lege privind acordarea de compensaţii cetăţenilor români pentru bunurile trecute în proprietatea Uniunii Statale Serbia – Muntenegru, în urma aplicării Protocolului cu  privire la frontiera dintre Regatul Sârbilor, Croaţilor şi  Slovenilor şi  Regatul României, încheiat la 24 noiembrie 1923, completat prin Protocolul din 4 iunie 1927,  cu amendamentele  admise care  sunt  redate în Anexa la prezentul raport.

La dezbaterea acestui proiect de lege, din totalul de 26 membri ai Comisiei juridice, de disciplină şi imunităţi, au fost prezenţi  15  deputaţi.
În raport cu obiectul şi conţinutul său, proiectul de lege face parte din categoria legilor ordinare.

                       PREŞEDINTE,




                            SECRETAR,

                      Sergiu ANDON




                          George BĂEŞU

Expert
Manole Florica
Anexa 
AMENDAMENTE  ADMISE
	Nr.

Crt.
	Text Senat
	Text propus de  comisie

(autorul  amendamentului)
	Motivare

	1
	Lege 
privind acordarea de compensaţii cetăţenilor români pentru bunurile trecute în proprietatea Uniunii Statale Serbia-Muntenegru, în urma aplicării Protocolului cu privire la frontiera dintre Regatul Sârbilor, Croaţilor şi Slovenilor şi Regatul României, încheiat 
la 24 noiembrie 1923, completat prin Protocolul din 4 iunie 1927


	     Lege
  privind acordarea de compensaţii cetăţenilor români pentru bunurile trecute în proprietatea  fostului  Regat  al  Sârbilor, Croaţilor şi  Slovenilor, în urma aplicării      Protocolului privitor  la câteva  insule  de pe  Dunăre şi  la  un  schimb  de comune între  România  şi  Iugoslavia,     încheiat  la  Belgrad   la 24 noiembrie 1923  şi  Convenţia  dintre România  şi  Regatul Sârbilor, Croaţilor  şi  Slovenilor, relativă la  regimul proprietăţilor situate în zona  de frontieră, semnată la  Belgrad la  5 iulie 1924 
      Autor: deputat Gvozdenovici Slavomir.

	      Pentru  corectitudine şi  asigurarea  unităţii terminologice trebuie  redată  denumirea Protocoalelor la  care  se face  referire.

	2
	Art.1.-
(1)
Cetăţenii români, prejudiciaţi în urma aplicării Protocolului privind delimitarea frontierei dintre Regatul României şi Regatul Sârbilor, Croaţilor şi Slovenilor, semnat la Belgrad la 24 noiembrie 1923, completat prin Protocolul dintre Guvernul Regatului României şi Guvernul Regatului Sârbilor, Croaţilor şi Slovenilor, semnat la Bucureşti la 4 iunie 1927, denumite în continuare Protocoale, au dreptul ca compensaţiile stabilite potrivit prezentei legi, în măsura în care nu au primit anterior sau au primit parţial compensaţii ori despăgubiri pentru bunurile imobile pe care le aveau în proprietate, situate pe teritoriile intrate în componenţa fostului Regat al Sârbilor, Croaţilor şi Slovenilor, ca urmare a aplicării Protocoalelor.

	   Art.1.-
(1)
Cetăţenii români, prejudiciaţi în urma aplicării Protocolului privitor  la câteva  insule  de pe  Dunăre şi  la  un  schimb  de comune între  România  şi  Iugoslavia,     încheiat  la  Belgrad   la 24 noiembrie 1923, ratificat  prin Legea  nr.138/1924 şi Convenţia  dintre România  şi  Regatul Sârbilor, Croaţilor  şi  Slovenilor, relativă la  regimul proprietăţilor situate în zona  de frontieră, semnată la  Belgrad la  5 iulie 1924,   ratificată prin Legea  nr.13/1927,   denumite în continuare Protocoale, au dreptul la compensaţiile stabilite potrivit prezentei legi, în măsura în care nu au primit anterior sau au primit parţial compensaţii ori despăgubiri pentru bunurile imobile pe care le aveau în proprietate, situate pe teritoriile intrate în componenţa fostului Regat al Sârbilor, Croaţilor şi Slovenilor, ca urmare a aplicării Protocoalelor.

      Autori: deputaţii Gvozdenovici Slavomir şi Dragoş Ujeniuc
	    Pentru  corectitudine şi  asigurarea  unităţii terminologice trebuie  redată  denumirea Protocoalelor la  care  se face  referire.
    Pentru  corectitudine gramaticală.

	
	      (2)
De prevederile alin.(1) beneficiază şi cetăţenii români, moştenitorii legali ai foştilor proprietari, precum şi moştenitorii testamentari ai acestora.


	       (2)
De prevederile alin.(1) beneficiază şi cetăţenii români, moştenitorii legali şi testamentari ai  foştilor  proprietari.
        Autor: deputat Dragoş Ujeniuc.

	    Pentru  corectitudine gramaticală.

	3
	       Art.2.-
(1)
Se acordă celor îndreptăţiţi despăgubiri sub formă de compensaţii băneşti, o sumă calculată la valoarea medie a categoriilor de teren, stabilită prin Hotărârea Guvernului nr.59/1994 pentru modificarea anexei la Hotărârea Guvernului nr.746/1991 privind stabilirea valorii de patrimoniu a terenurilor agricole, în vederea aplicării art.36 şi 38 din Legea fondului funciar nr.18/1991, actualizată potrivit coeficientului de inflaţie existent la data plăţii compensaţiei, raportat la cel stabilit pentru luna martie 1994, fără ca totalul suprafeţei de teren pentru care se acordă despăgubirile sau compensaţiile să depăşească suprafaţa de 50 ha teren agricol şi 10 ha teren forestier, de proprietar deposedat.


	      Art.2.-
(1)
Se acordă celor îndreptăţiţi despăgubiri sub formă de compensaţii băneşti, o sumă calculată la valoarea medie a categoriilor de teren, stabilită prin Hotărârea Guvernului nr.59/1994 pentru modificarea anexei la Hotărârea Guvernului nr.746/1991 privind stabilirea valorii de patrimoniu a terenurilor agricole, în vederea aplicării art.36 şi 38 din Legea fondului funciar nr.18/1991, republicată, cu  modificările  şi  completările  ulterioare, actualizată potrivit coeficientului de inflaţie existent la data plăţii compensaţiei, raportat la cel stabilit pentru luna martie 1994, fără ca totalul suprafeţei de teren pentru care se acordă despăgubirile sau compensaţiile să depăşească 50 ha teren agricol şi 10 ha teren forestier, de proprietar deposedat.

       Autor: deputat Dragoş Ujeniuc.

	        Pentru  fluenţa  textului.

	
	       (2)
Criteriile de evaluare şi modalităţile concrete de stabilire a cuantumului despăgubirilor sau de acordare a compensaţiilor pentru terenurile agricole şi intravilane, procedurile de lucru ale comisiilor de aplicare a legii, gestionarea fondurilor destinate despăgubirilor, precum şi modalităţile de efectuare a plăţilor vor fi stabilite prin norme metodologice elaborate de Autoritatea Naţională pentru Restituirea Proprietăţilor, în termen de 60 de zile de la intrarea în vigoare a prezentei legi, şi aprobate prin hotărâre a Guvernului.
	       Nemodificat.
	

	4
	      Art.3.-
În cazul în care, anterior, cei îndreptăţiţi au fost despăgubiţi parţial, în bani sau în natură, pentru prejudiciile suferite în urma aplicării Protocolului, aceştia au dreptul la compensaţie sau la despăgubiri în natură, proporţional, pentru prejudiciul rămas neacoperit, în limitele stabilite la art.2.
	       Nemodificat.
	

	5
	      Art.4.-
(1)
În termen de 18 luni de la data intrării în vigoare a prezentei legi, persoanele îndreptăţite la compensaţii, foştii proprietari sau moştenitorii acestora, vor depune în acest sens cereri proprii la comisiile constituite în cadrul prefecturilor, în temeiul art.6 din Legea nr.9/1998 privind acordarea de compensaţii cetăţenilor români pentru bunurile trecute în proprietatea statului bulgar în urma aplicării Tratatului dintre România şi Bulgaria, semnat la Craiova la 7 septembrie 1940, republicată. Cererile trebuie însoţite de acte doveditoare, certificate de autorităţi.
	      Nemodificat.
	

	
	      (2)
Dacă pentru bunurile aceluiaşi proprietar sunt mai mulţi moştenitori legali, fiecare dintre aceştia este obligat să-i menţioneze pe ceilalţi în cererea formulată. Dacă proprietarii sau moştenitorii foştilor proprietari domiciliază în judeţe diferite, aceştia vor trimite cererile la Comisia municipiului Bucureşti.


	      Nemodificat.
	

	
	      (3)
Persoanele prevăzute la alin.(1) şi (2) vor anexa la cerere o declaraţie autentificată, pe proprie răspundere, din care să rezulte suprafeţele de teren pentru care se consideră îndreptăţite să primească compensaţii în condiţiile prezentei legi.


	     Nemodificat.
	

	
	      (4)
În cadrul termenului prevăzut la alin.(1), persoanele îndreptăţite pot depune cereri, neînsoţite de acte, în situaţia imposibilităţii temporare de a procura actele doveditoare, termenul de depunere a actelor prelungindu-se cu maximum 90 de zile de la data depunerii cererii.


	      Nemodificat.
	

	6
	      Art.5.-
(1)
Dovada dreptului de proprietate asupra terenurilor pentru care se solicită compensaţii se face cu înscrisuri.






	      Nemodificat.
	

	
	        (2)
Arhivele Naţionale, Ministerul Afacerilor Externe, Ministrul Agriculturii, Pădurilor şi Dezvoltării Rurale, Ministerul Administraţiei şi Internelor, precum şi alte instituţii publice care deţin acte referitoare la situaţia persoanelor evacuate din judeţele enumerate la art.1, ca urmare a aplicării Protocolului, sunt obligate să elibereze celor interesaţi copii de pe actele solicitate.


	     Nemodificat.
	

	
	(3)
În situaţii speciale, după caz, solicitantul poate prezenta şi documentele din Uniunea Statală Serbia-Muntenegru, prin care se face dovada dreptului de proprietate.
	        (3)
În situaţii speciale, după caz, solicitantul poate prezenta şi documentele din fostul Regat  al  Sârbilor, Croaţilor şi  Slovenilor prin care se face dovada dreptului de proprietate.
        Autor: deputat Gvozdenovici Slavomir.
	       Pentru  corelarea  textului  cu  titlul legii.

	7
	        Art.6.-
Comisiile judeţene, constituite în temeiul art.6 din Legea nr.9/1998, republicată, au competenţa de a soluţiona şi cererile depuse de persoanele îndreptăţite, în temeiul prezentei legi. Reprezentantul Secţiei „Cadrilater” a Asociaţiei Române a Victimelor Represiunilor Staliniste (ARVIS) nu participă la soluţionarea cererilor depuse de persoanele îndreptăţite, potrivit prezentei legi.


	       Nemodificat.
	

	8
	       Art.7.-
(1)
Comisiile judeţene şi a municipiului Bucureşti primesc, verifică şi rezolvă cererile de acordare a compensaţiilor sau a despăgubirilor în natură. Hotărârile privind acordarea compensaţiilor sau a despăgubirilor în natură se dau în termen de cel mult 6 luni de la primirea cererilor. Hotărârile se adoptă cu majoritatea voturilor membrilor comisiei şi se comunică Autorităţii Naţionale pentru Restituirea Proprietăţilor - Serviciul pentru Aplicarea Legii nr.290/2003, precum şi solicitantului.
	       Nemodificat.
	       

	
	      (2)
În termen de 15 zile de la comunicare solicitantul, nemulţumit de hotărârea comisiei judeţene, poate face contestaţie la Autoritatea Naţională pentru Restituirea Proprietăţilor - Serviciul pentru Aplicarea Legii nr.290/2003.


	      Nemodificat.
	

	
	       (3)
În termen de cel mult 60 de zile, Autoritatea Naţională pentru Restituirea Proprietăţilor - Serviciul pentru Aplicarea Legii nr.290/2003 va analiza contestaţiile şi le va aproba sau respinge, prin decizie motivată a vicepreşedintelui Autorităţii Naţionale pentru Restituirea Proprietăţilor care coordonează activitatea Serviciului pentru Aplicarea Legii nr.290/2003. Hotărârea se comunică comisiilor judeţene şi solicitanţilor, după caz.
	        (3)
Autoritatea Naţională pentru Restituirea Proprietăţilor - Serviciul pentru Aplicarea Legii nr.290/2003, în termen de cel mult 60 de zile  de la  depunerea  contestaţiilor  le  va analiza şi le va aproba sau respinge, prin decizie motivată a vicepreşedintelui Autorităţii Naţionale pentru Restituirea Proprietăţilor care coordonează activitatea Serviciului pentru Aplicarea Legii nr.290/2003. Hotărârea se comunică comisiilor judeţene şi solicitanţilor, după caz.

       Autor: Comisia  juridică.

	      Pentru acurateţea  textului.

	9
	       Art.8.-
(1)
Hotărârile Autorităţii Naţionale pentru Restituirea Proprietăţilor - Serviciul pentru Aplicarea Legii nr.290/2003 sunt supuse controlului judecătoresc, putând fi atacate, în termen de 30 de zile de la comunicare, la secţia de contencios administrativ a tribunalului în raza căruia domiciliază solicitantul.


	       Nemodificat.
	

	
	(2)
Hotărârile pronunţate de tribunal sunt supuse căilor de atac prevăzute de lege.


	      Nemodificat.
	

	10
	        Art.9.-
(1)
În vederea soluţionării cererilor, comisiile prevăzute la art.6 pot solicita acte şi informaţii oricăror instituţii publice, persoane fizice şi juridice iar, după caz, şi acte oficiale din Uniunea Statală Serbia-Muntenegru.


	       Art.9.-
(1)
În vederea soluţionării cererilor, comisiile prevăzute la art.6 pot solicita acte şi informaţii oricăror instituţii publice, persoane fizice şi juridice iar, după caz, şi acte oficiale din fostul Regat  al  Sârbilor, Croaţilor şi  Slovenilor.
         Autor:deputat Gvozdenovici Slavomir.


	      Pentru  corelarea  textului  cu  titlul legii.

	
	(2)
În cazul în care compensaţia este solicitată de mai mulţi moştenitori ai aceleiaşi persoane, precum şi atunci când după adoptarea hotărârii apar şi alte persoane având vocaţie succesorală, raporturile dintre succesori privind compensaţia sau despăgubirea în natură se soluţionează potrivit dreptului comun.


	       Nemodificat.
	

	11
	       Art.10.-
(1)
Compensaţiile acordate cetăţenilor români îndreptăţiţi se suportă din sumele prevăzute în bugetul Ministerului Finanţelor Publice la capitolul „Alte acţiuni”, subcapitolul „Despăgubiri civile”, precum şi cheltuielile judiciare şi extrajudiciare derivate din acţiuni în reprezentarea intereselor statului, potrivit dispoziţiilor legale.






	     Nemodificat.





	

	
	      (2)
Plata despăgubirilor se dispune de către Autoritatea Naţională pentru Restituirea Proprietăţilor - Serviciul pentru aplicarea Legii nr.290/2003.


	    (2)
Plata despăgubirilor se dispune de către Autoritatea Naţională pentru Restituirea Proprietăţilor - Serviciul pentru Aplicarea Legii nr.290/2003.

       Autor: Comisia  juridică.

  
	       Pentru  îndreptarea  unei  erori  materiale.

	
	       (3)
Sumele prevăzute la alin.(1) se transferă la solicitarea Cancelariei primului-ministru, în vederea aplicării prezentei legi.







	      Nemodificat.
	

	
	       (4)
Activităţile privind evidenţa contabilă şi plata despăgubirilor se realizează prin compartimentele de specialitate din cadrul Cancelariei primului-ministru.

	      Nemodificat.
	

	
	        (5)
Despăgubirile sau compensaţiile băneşti vor fi acordate beneficiarilor, în termen de un an de la comunicarea hotărârii comisiei judeţene, a Serviciului pentru Aplicarea Legii nr.290/2003, în cazul contestaţiilor, sau hotărârea judecătorească definitivă, învestită cu formulă executorie, după caz; plata lor se poate face şi în tranşe, în maximum 2 ani, în funcţie de disponibilităţile băneşti existente.

	     Nemodificat.
	

	
	(6)
Suma achitată beneficiarilor în cea de-a doua tranşă se actualizează în raport cu indicele de creştere a preţurilor de consum din ultima lună pentru care acest indice a fost publicat de către Institutul Naţional de Statistică, faţă de luna decembrie a anului anterior.

	      Nemodificat.

	

	12
	       Art.11.-
(1)
Pentru evaluarea terenurilor, comisiile judeţene desemnează una sau mai multe comisii tehnice de specialitate, după caz, formate din trei membri, specialişti în expertizări de construcţii şi evaluatori funciari şi agricoli, desemnaţi din cadrul instituţiilor publice, al serviciilor publice descentralizate sau al comisiilor locale.


	      Nemodificat.
	

	
	(2)
Comisiile locale, instituţiile publice şi serviciile publice descentralizate ale acestora sunt obligate să delege, la solicitarea comisiei judeţene, specialişti pentru efectuarea rapoartelor tehnice de evaluare a despăgubirilor.
	     Nemodificat.

	

	
	       (3)
Rezultatul evaluării se consemnează într-un raport tehnic de evaluare, semnat de toţi membrii comisiei tehnice, care se înaintează comisiei judeţene sau a municipiului Bucureşti.
	     Nemodificat.
	

	
	       (4)
Comisiile tehnice de evaluare sunt obligate să întocmească, să redacteze şi să înainteze cu maximă celeritate rapoartele tehnice de evaluare.
	      Nemodificat.

	

	
	       (5)
Fiecare membru al comisiei tehnice de evaluare beneficiază de o indemnizaţie, calculată în raport cu numărul de ore aferente întocmirii fiecărui raport, stabilită în lei/oră, pe bază de deviz anexat la raportul tehnic de evaluare, aprobat de comisia judeţeană. Indemnizaţia brută orară se determină prin  împărţirea sumei rezultate din aplicarea cotei de 20% asupra salariului de bază brut lunar pentru funcţia de secretar general din ministere la numărul de ore lucrătoare aferente fiecărei luni.

	      Nemodificat.

	

	
	       (6)
Indemnizaţiile prevăzute la alin.(5) se impozitează în conformitate cu reglementările în vigoare privind impunerea veniturilor persoanelor fizice.


	       Nemodificat.

	

	
	      (7)
Indemnizaţiile pentru membrii comisiilor tehnice sunt plătite de Ministerul Finanţelor Publice, prin direcţiile generale ale finanţelor publice judeţene.
	      Nemodificat.

	

	13
	      Art.12.-
Cererile adresate oricăror autorităţi publice, precum şi acţiunile în justiţie, având ca obiect acordarea compensaţiilor sau a despăgubirilor în natură prevăzute de prezenta lege sunt scutite de orice taxe.

	      Nemodificat.
	

	14
	       Art.13.-
Dreptul la orice compensaţie pentru pagube suferite în urma aplicării Protocolului se stinge prin acordarea despăgubirilor prevăzute de prezenta lege.
	      Nemodificat.

	

	15
	       Art.14.-
Autoritatea Naţională pentru  Restituirea Proprietăţilor va supune Guvernului, spre aprobare, în termen de 60 de zile de la publicarea prezentei legi în Monitorul Oficial al României, Partea I, normele metodologice cu privire la modul de lucru al comisiilor constituite conform art.6, remunerarea membrilor comisiilor, gestionarea fondurilor prevăzute în bugetul de stat cu destinaţia de compensaţii, criteriile şi modalităţile de stabilire a compensaţiilor sau a despăgubirilor în natură, precum şi modalităţile de acordare a acţiunilor prevăzute la art.2 alin.(1).

	     Nemodificat.

	

	16
	       Art.15.-
Prezenta lege intră în vigoare în termen de 90 de zile de la publicarea în Monitorul Oficial al României, Partea I.


	     Art.15.-
Prezenta lege intră în vigoare la  90 de zile de la publicarea în Monitorul Oficial al României, Partea I.


	    Pentru  rigoarea  textului.


PREŞEDINTE,




                                SECRETAR,
                        Sergiu ANDON




                                George BĂEŞU

